recursal/SuperWikiNEXT-32B huggingface dataset:
**Pescanova** é unha empresa pesqueira galega con sede en Chapela, Redondela. O porto de Vigo é a súa base de operacións.

Historia
--------

Instalacións na Avenida de Beiramar de Vigo.
Pescanova foi fundada en 1960 en Vigo por Xosé Fernández López. Desde os seus inicios desenvolveu unha tecnoloxía avanzada para o proceso completo de manufacturación de peixe mediante o uso de grandes barcos conxeladores que procesaban e ultraconxelaban as capturas a bordo do propio barco. Esta innovación constituíu unha revolución no sector do peixe ultraconxelado, e permitiulle á empresa medrar grandemente e posicionarse como líder indiscutible do mercado nacional e internacional.

En 1980 Manuel Fernández de Sousa-Faro, fillo do fundador accedeu á presidencia, e iniciou un proceso de reestruturación da firma. En 1985 comezou a cotizar na Bolsa de Madrid. 

A mercadotecnia de Pescanova estivo sempre ligado a unha imaxe de marca moi familiar e que ofrece produtos de cualidade e confianza. Destacou a repercusión social do slogan *O bo sabe ben* aínda en uso, ou personaxes empregados en campañas publicitarias como "Rodolfo Langostino" (anos 80) ou o "Capitán Pescanova" (a finais dos 90). A comezos do século XXI abriu en Vigo o primeiro restaurante de comida rápida especializado en peixe.

Entre agosto de 2012 e febreiro de 2013, Alfonso Paz-Andrade, ex conselleiro delegado da entidade desfaise de 353 188 accións da empresa, quedando coma primeiros accionistas: Manuel Fernández de Sousa-Faro (14,426%), a Sociedad Anónima Damm (6,183%,; Luxempart (5,837%), Alqueire (5,050%), FBA-The Icelandic Investment Bank (5%) e Silicon Metals Holding (5%).

O 1 de marzo de 2013 a empresa presentou un preconcurso de acredores ao non poder formalizar as súas contas de 2012 perante a *Comisión Nacional del Mercado de Valores (CNMV)*

Estrutura
---------

Instalacións en Redondela.
O grupo Pescanova está formado por un conglomerado de empresas dedicadas á captura, procesado, elaboración e distribución de produtos do mar, precociñados, pratos preparados e ultraconxelados. Empresas do grupo Pescanova son Pescanova Alimentación, S.A. (comercialización dos produtos Pescanova), Friser (distribución de ultraconxelados a domicilio), Cofrío (produtos conxelados para grosistas), Frinova (elaboración de produtos fritidos ultraconxelados) e Caternova (cátering para restauración).

Notas
-----

1. ↑  *"Con presenza de empresas pertencentes ao grupo en 21 países. A súa frota pesqueira é aproximadamente de 120 barcos e conta cun total de 3.399 empregados."* en Pescanova.com
2. ↑  "Paz-Andrade se desprende de 120.000 acciones de Pescanova por 2 millones de euros", *Faro de Vigo, 1/03/2013*
3. ↑  "Pescanova presenta el preconcurso de acreedores" Arquivado 03 de marzo de 2013 en Wayback Machine. *Atlántico Diario, 1/03/2013*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pescanova Modificar a ligazón no Wikidata*** |

### Outros artigos

* Valentín Paz-Andrade
* World Fishing Exhibition

### Ligazóns externas

* Páxina web da empresa
**Saneamento** é a actividade relacionada co abastecemento de auga potable, a xestión de augas pluviais, a recollida e tratamento da rede de sumidoiros, a limpeza urbana, a xestión de residuos sólidos e o control de pragas e calquera tipo de axente biolóxico patóxeno, dirixido á saúde das comunidades. É o conxunto de procedementos adoptados nunha determinada rexión co fin de proporcionar unha boa situación hixiénica sa aos habitantes.

Rúa sen recollida de sumidoiros en  Distrito Federal
Estación de bombeo , parte do sistema de saneamento e drenaxe da cidade de Nova Orleáns.
O **saneamento** do medio das grandes cidades, é dicir, o do medio urbano onde reside o home contemporáneo, é motivo do estudo das instalacións sanitarias, posto que dito medio ten unha influencia decisiva sobre o benestar e a saúde da poboación. As estatísticas rexistradas en diversos países amosan un notábel descenso da taxa de mortalidade coa habilitación dos servizos de augas correntes e os desaugadoiros cloacales, que vén sendo a implantación dunha rede de saneamento urbano, que ten por finalidade resolver a subministración de auga potábel á poboación, atender a evacuación das augas negras, as de chuvias e a eliminación dos lixos. Afronta tamén a protección do medio:

* do aire polas emanacións de gases tóxicos, olores, pos e fumes;
* dos cursos de auga e outras fontes de aprovisionamento, por descargas de líquidos domiciliarios e industriais de natureza contaminante.

Así mesmo tamén ten grande importancia a evacuación dos residuos domiciliarios. A eliminación destes residuos determina, co tempo, a necesidade de tomar medidas para evitar a contaminación das canles onde se verquen os líquidos cloacais.

|  |  |
| --- | --- |
| Control de autoridades | 
* Wd: Q949149
* EBID: ID
* GND: 4127385-0
* JSTOR: public-sanitation
* LCCN: sh85117296
* MAG: 2780151969
* PSH: 318

 |

|  |  |
| --- | --- |
| Identificadores | 
* MeSH: D012499
* MeSH: H02.229.782

 |
O **Período amarniense** (1353 a 1336 a. C.) designa unha etapa da historia do Exipto durante a cal o faraón Akhenatón reinou na súa nova capital, **Akhetatón**. O nome árabe do sitio é Tell el-Amarna, de aí o nome do período *amarniense*.

No plano relixioso, este período estivo marcado por un conxunto de reformas únicas na historia do antigo Exipto: "o rei herético" proclamou a supremacía do deus solar Atón, pechou os templos do deus tebano Amón, prohibiu o culto dos deuses tradicionais e confiscou os bens do clero a favor do Estado.

O abandono da tradición afectou á iconografía, á arquitectura, ás prácticas relixiosas e en xeral á vida intelectual, que se desenvolvía ao redor da relixión. A arte amarniense caracterízase por unha representación dos personaxes, sobre todo da familia real, que se cualifica de expresionista ou de caricaturesco. Esta representación contrasta cunha representación delicada da natureza, un naturalismo onde abundan as plantas, as flores e mailos animais.

Notas
-----

1. ↑  Guerrero, Teresa. "Unha nova orde relixiosa" (en castelán). Arquivado dende o orixinal o 15 de setembro de 2008. Consultado o 23 de outubro de 2008.

|  |  |
| --- | --- |
| Control de autoridades | 
* Wd: Q455151
* AAT: 300020375
* EBID: ID
* MAG: 2779156937

 |
En psicoloxía e psicanálise, denomínase **período de latencia sexual**, **fase de latencia sexual** ou, simplemente, **período de latencia**, á fase do desenvolvemento libidinal que vai desde os 5 ou 6 anos, idade en que declina a sexualidade infantil, até a puberdade. Caracterízase por unha notábel diminución dos impulsos libidinais.

A teoría psicanalítica sitúa a orixe deste período na debilitación do complexo de Edipo, que sobrevive como consecuencia da incompatibilidade entre as estruturas edipianas e a imadurez biolóxica infantil.

Acompáñase dunha diminución das actividades sexuais e da aparición de sentimentos como o pudor e o noxo, á vez que serve de estímulo para o desenvolvemento das sublimacións e das aspiracións estéticas e morais. As instancias represoras da sociedade reforzan secundariamente o adormecemento da libido, a pesar do cal a súa supresión sempre dista moito de ser absoluta.

O final da fase de latencia vén marcado pola irrupción da puberdade que, co seu correlato de reorganizacións biolóxicas, é a encargada de preparar as bases para o establecemento da sexualidade adulta.

Véxase tamén
------------

### Bibliografía

* Freud, Sigmund (2001): *Ensayos sobre la vida sexual y la teoría de las neurosis*. Madrid: Alianza Editorial. ISBN 9788420655512.
* Freud, Sigmund (2004): *Sexualidad infantil y neurosis*. Madrid: Alianza Editorial. ISBN 9788420656823.
* Freud, Sigmund (2012): *Tres ensayos sobre teoría sexual y otros escritos*. Madrid: Alianza Editorial. ISBN 9788420608983.

### Outros artigos

* Sexualidade
* Complexo de Edipo

  


|  |  |
| --- | --- |
| Control de autoridades | 
* Wd: Q2699232
* EBID: ID
* MAG: 143590678

 |

|  |  |
| --- | --- |
| Identificadores | 
* MeSH: D007837

 |
**Paul Claude Silva**, nado o 31 de outubro de 1922 en San Diego, California, e finado o 12 de xuño de 2014 en Berkeley, California, foi un biólogo mariño e ficólogo estadounidense especializado na taxonomía das algas.

Traxectoria
-----------

Silva completou o seu grao na Universidade do Sur de California, aínda que a súa educación foi interrompida pola segunda guerra mundial, na que serviu na Mariña estadounidense no *USS Darby*, participando na batalla do golfo de Leyte.

Asistiu á Universidade Stanford para o seu máster, estudando con Gilbert Morgan Smith, e á Universidade de California en Berkeley (UCB) para o seu doutoramento. Máis tarde Silva traballou como botánico de investigación e conservador de algas no herbario da UCB.

Silva foi un experto en nomenclatura botánica, e está considerado como o principal experto mundial no xénero *Codium* das clorófitas (algas verdes).

Foi un dos editores desde o oitavo ao décimo sexto Congreso Internacional de Botánica, congresos que establecen o Código Internacional de Nomenclatura para Algas, Fungos e Plantas.

En 1958 foi elixido presidente da *Phycological Society of America*.

Abreviatura
-----------

A abreviatura **P.C.Silva** emprégase pare recoñecer a Paul Claude Silva como autoridade na descrición e taxonomía e botánica.

Notas
-----

1. 1 2  Paul Claude Silva at The University and Jepson Herbarium
2. 1 2  Woelkerling, W. J. (2011). "A Tribute to Paul Silva, the International Phycological Society, and the Index Nominum Algarum". *Phycologia* **50** (5): 498. doi:10.2216/0031-8884-50.5.498.

Véxase tamén
------------

### Ligazón externa

* University of California, Berkeley. The University and Jepson Herbaria *(en inglés)*.

|  |  |
| --- | --- |
| Control de autoridades | 
* Wd: Q10346275
* WorldCat
* VIAF: 54221364
* BNF: 123440791
* Botanist: P.C.Silva
* ISNI: 0000 0001 1763 8228
* LCCN: n84163813
* NKC: jcu2011667105
* SUDOC: 032404581

 |
**Sandra Petrignani**, nada en Piacenza (Italia) en 1952, é unha escritora italiana.

Traxectoria
-----------

É xornalista e publicou libros de moi diversa índole: pezas teatrais, contos, novelas, cadernos de viaxe, radioteatros e textos moi difíciles de clasificar. 

Logo de publicar os soados libros de entrevistas *Le signore della scrittura* e *Fantasia & Fantastico*, algúns poemas e unha obra teatral, deu a coñecer en 1987 a súa primeira novela: *Navigazioni di Circe* (Premio Elsa Morante). Un ano máis tarde, publicou *Il catalogo dei giocattoli* (finalista do Premio Nazionale di Narrativa Bergamo). A esas publicacións seguíronlles *Come cadono i fulmini* (1991), *Poche storie* (1993), *Vecchi* (1994), *Ultima India* (1996), *Care presenze* (2004) e *Dolorose considerazioni del cuore* (2009), entre outras.

A súa obra ten influencias de autores como Georges Perec, Vladimir Nabokov ou Italo Calvino.

Os seus traballos foron incluídos e citados en moitas antoloxías e outórgaselle un destacadísimo lugar en traballos críticos sobre a literatura italiana contemporánea.

Obra
----

* *Le signore della scrittura*

* *Fantasia & Fantastico*

* *Navigazioni di Circe*

* *Il catalogo dei giocattoli*

* *Come cadono i fulmini*

* *Poche storie*

* *Vecchi*

* *Ultima India*

* *Come fratello e sorella*

* *La scrittrice abita qui*

* *Care presenze*

* *Cani e Gatti: Storia di un matrimonio*

* *Dolorose considerazioni del cuore*

|  |  |
| --- | --- |
| Control de autoridades | 
* Wd: Q3948167
* WorldCat
* VIAF: 116341637
* BIBSYS: 90254775
* BNB: ID
* BNE: XX4759663
* BNF: 13176990x
* CiNii: DA11759856
* GND: 119490129
* ICCU: CFIV052832
* ISNI: 0000 0001 1780 4214
* LCCN: n85127638
* NLA: 35844764
* NTA: 070594414
* OL: OL50936A
* openMLOL: 162390
* SUDOC: 035252731
* Treccani: sandra-petrignani

 |
Amerindio hupa.
O **período formativo** ou **preclásico** de América, corresponde ao terceiro período da historia precolombiana de América, no que se pescaba con lanzas e non con redes de pescar e no que se divide a Prehistoria de América para efectos de estudo. Este período abrangue entre os anos 1500 a.C. e o 292. Grazas á agricultura, o home americano comezou a conformar pobos sedentarios e ao redor diso deuse a formación de sociedades máis complexas, inicialmente en Mesoamérica e nos Andes Centrais. Esta etapa é a terceira das cinco etapas nas que se divide a historia da América precolombiana propostas por Gordon Willey e Philip Phillips no seu libro de 1958 *Method and Theory in American Archaeology*.

Descrición
----------

O período formativo é o equivalente americano á prehistoria europea, aínda que no caso americano é un período máis dilatado. Inmediatamente nesta fase aparecen as primeiras formas de escrita e as grandes casas clásicas como a dos antigos maias ou os moche. Durante o período formativo de América consolídase a agricultura nas zonas de maior densidade de poboación, aparecen as primeiras sociedades xerarquizadas con formas de goberno máis complexas que a da aldea mononuclear. De feito, durante o formativo aparecen grandes estruturas estatais que se estenden sobre centos de quilómetros, como a civilización olmeca en Mesoamérica que chegou a dominar extensos territorios e a construír importantes centros urbanos arredor de santuarios dedicados ó Deus Xaguar. Outras culturas reseñables son as dos anasazi e os seus similares (Arizona), así como os construtores de montículos de Suramérica. Hai 3 etapas de formativo: temperán, medio e superior.

Notas
-----

1. ↑  Willey, Gordon R. (1989). "Gordon Willey". En Glyn Edmund Daniel e Christopher Chippindale (eds.). *The Pastmasters: Eleven Modern Pioneers of Archaeology: V. Gordon Childe, Stuart Piggott, Charles Phillips, Christopher Hawkes, Seton Lloyd, Robert J. Braidwood, Gordon R. Willey, C.J. Becker, Sigfried J. De Laet, J. Desmond Clark, D.J. Mulvaney*. Nova York: Thames & Hudson. ISBN 0-500-05051-1. OCLC 19750309.
2. ↑  Gordon R. Willey and Philip Phillips (1957). Method and Theory in American Archaeology. University of Chicago Press. ISBN 978-0-226-89888-9

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Período formativo de América Modificar a ligazón no Wikidata*** |

### Outros artigos

* Paleoamericanos (antes do 8000 a.C.)
* Período arcaico de América (8000 - 1500 a.C.)
* Período clásico de América (292 - 900)
* Período posclásico de América (900 - 1527)

|  |  |
| --- | --- |
| Control de autoridades | 
* Wd: Q4347456
* EBID: ID

 |
**Olga Cerpa García**, coñecida como **Olga Cerpa**, nada nas Palmas de Gran Canaria, é unha intérprete musical canaria, voz solista do grupo de música popular Mestisay. Foi nomeada ó Grammy Latino ó Mellor álbum folclórico.

Traxectoria
-----------

En 1986, entra a formar parte de Mestisay, converténdose na súa voz solista e editando en 1988 o seu primeiro álbum co grupo baixo o título *Canciones de las dos orillas.* A este séguenlle *Más al Sur* (1989) e *El cantar viene de viejo* (1992), todos eles con claras influencias canarias.

A finais da década dos 80 ten unha experiencia televisiva como presentadora dun programa sobre a música de raíz das súas illas natais titulado *Redivivo*, emitido por TVE Canarias.

En 1995, xunto a Mestisay estrea *Querido Néstor I*, que se converte no maior éxito da historia teatral nas Canarias.

Os seguintes álbums *La Rosa de los Vientos* (1996), *Viento de la Isla* (1998) e *Mestisay* (2000) supoñen un gran salto na proxección nacional e internacional do grupo.

Notas
-----

1. ↑  El espectáculo 'Querido Néstor' bate récords de taquilla en Las Palmas El País. 4 de julio de 1998
2. ↑  Mestisay. Esa blanca un peligro El País. 11 de noviembre de 1996

|  |  |
| --- | --- |
| Control de autoridades | 
* Wd: Q6049799
* Discogs: 2631619
* MusicBrainz: ID

 |
**Paul Allen**, nado en Seattle (Washington) o 21 de xaneiro 1953 e finado o 15 de outubro de 2018, foi un informático estadounidense cofundador de Microsoft e amigo de Bill Gates, con quen desenvolveu as primeiras versións de MS-DOS.

Traxectoria
-----------

### Comezos

Xa dende os 14 anos comezou a ser un grande entusiasta dos ordenadores. Allen foi á Washington State University, pero deixouna dous anos máis tarde xunto con Bill Gates para perseguir o seu soño de escribir software comercial para os novos ordenadores persoais.

### Microsoft

Xunto con Bill Gates fundou Microsoft (inicialmente "Micro Soft") en Albuquerque, Novo México, en 1975, e comezaron vendendo un intérprete da linguaxe de programación BASIC. Allen foi a punta de lanza dun trato de Microsoft para comprar un sistema operativo chamado QDOS por 50,000 $; non era esperable que sendo programadores pagasen por un sistema baseado na súa totalidade en terminais e comandos, mais con isto Microsoft gañou un contrato para subministrar o sistema operativo para os novos PC de IBM. Isto fixo que Microsoft tivera un remarcable crecemento.

### Saída de Microsoft

Allen viuse obrigado a renunciar a Microsoft en 1983 despois de diagnosticárselle a enfermidade de Hodgkin, a cal superou despois de moitos meses de tratamento de radioterapia e un transplante de medula ósea.

|  |  |
| --- | --- |
| Control de autoridades | 
* Wd: Q162005
* WorldCat
* VIAF: 18161513
* BNB: ID
* EBID: ID
* FAST: 482538
* GND: 124606830
* IMDb: nm0020885
* ISNI: 0000 0000 7867 5738
* LCCN: n2002106520
* LEI: 549300BLLKNST2MBEX87
* MusicBrainz: ID
* Munzinger: 00000023325
* NDL: 001130560
* NKC: js20050620001
* NNDB: 000023677
* SUDOC: 153448792
* TMDb: 533023
* WikiTree: Allen-34991

 |
**Paul Allen Gilkes**, nado o 17 de abril de 1954, é un escritor e investigador numismático estadounidense.

Traxectoria
-----------

Paul Gilkes cursou os seus estudos superiores no *Grove City College*, de Pensilvania.

En 1988 ingersou na redacción da revista numismática *Coin World*, da que posteriormente chegou a ocupar o posto de redactor xefe, no que se mantivo durante toda a súa carreira profesional.

En *Coin World* ocupouse, entre outros asuntos, da actualidade da Casa da Moeda dos Estados Unidos.

Gilkes é coleccionista de autógrafos e de obxectos relacionados coa comedia de situación estadounidense *The Andy Griffith Show*.

Recoñecementos
--------------

* (2013): Premio Burnett Anderson Memorial, da ANA, a ANS e o *Numismatic Literary Guild* (NLG).

Notas
-----

1. 1 2 3 4  Smith, P. (2012).
2. 1 2  "Paul Gilkes". *Coin World Authors* (*Coinworld.com*).
3. ↑  "American Numismatic Association Past Award Recipients". *American Numismatic Association*.

Véxase tamén
------------

### Bibliografía

* Smith, P. (2012). "Gilkes, Paul A(llen)". En *American Numismatic Biographies*. Páxina 169.
Monte Sněžka dende Černá Hora.
Logo.
O **Parque Nacional Krkonoše** (*Krkonošský národní park* en checo), tamén coñecido simplemente como **KRNAP**, é un dos catro parques nacionais da República Checa.

Fundado o 17 de maio de 1963, é o parque máis antigo do país e localízase dentro das Montañas Krkonoše, nas rexións de Liberec e Hradec Králové. O parque tamén se atopa na lista da UNESCO de Reservas da biosfera e linda co Parque Nacional Karkonosze en Polonia.

O monte máis alto do parque é o Sněžka, con 1602 metros de altitude, sendo tamén o punto máis alto de toda a República Checa.

Véxase tamén
------------

### Ligazóns externas

* Páxina oficial do parque Arquivado 06 de agosto de 2020 en Wayback Machine.
* Bosques do Parque Nacional Krkonoše (vídeo de YouTube)

| * v
* c
* e
Parques Nacionais da República Checa |
| --- |
| Parques | České Švýcarsko •  Krkonoše •  Podyjí •  Šumava |  |

|  |  |
| --- | --- |
| Control de autoridades | 
* Wd: Q2043817
* WorldCat
* VIAF: 247401789
* CDDA: 344524
* EBID: ID
* GeoNames: 3072662
* NKC: ge128503
* OSM: 2327566
* WDPA: 67738

 |
**Oberdan Sallustro**, nado en Asunción (Paraguai) o 17 de xullo de 1915 e finado en Buenos Aires o 10 de abril de 1972, foi un empresario industrial arxentino, Director Xeral da empresa FIAT Concord na Arxentina que foi secuestrado e asasinado en 1972 pola organización guerrilleira Ejército Revolucionario del Pueblo. (ERP)

Biografía
---------

Oberdan Sallustro, director xeral da empresa Fiat Arxentina. Ex oficial do exército italiano en Grecia, foi condecorado polo Papa Paulo VI.

Foi secuestrado o 21 de marzo de 1972 pola organización guerrilleira Ejército Revolucionario del Pueblo (ERP). Encerrado na chamada Carcel del Pueblo situada no barrio de Flores da Cidade de Bos Aires. Ao ser descubertos o 10 de abril de 1972 foi asasinado por mor dun intenso tiroteo acaecido entre membros do ERP e forzas da orde  O seu secuestro e asasinato tivo grande impacto na opinión pública.

Notas
-----

1. ↑  *Informe sobre los derechos humanos en la Argentina*, Comisión Interamericana de Derechos Humanos, 1980.
2. ↑  La Nación 11 de abril de 1972.

Véxase tamén
------------

### Outros artigos

* Guerra sucia na Arxentina
* Revolución Arxentina

|  |  |
| --- | --- |
| Control de autoridades | 
* Wd: Q3394346
* WorldCat
* VIAF: 48081398
* BNA: 000055382
* FAST: 71049
* ISNI: 0000 0000 3138 1716
* LCCN: n81041491

 |
| Peixe piloto |
| --- |
|  |
| Clasificación científica |
| 

 |
| Nome binomial |
| '**Naucrates ductor'** |

O **peixe piloto** (***Naucrates ductor***) é un peixe cosmopolita e peláxico, perciforme, da familia Carangidae. Acostuma pasar dos 30 centíometros de longo, e pode chegar até os 70 cm, cun corpo alongado con oito bandas verticais negras, cabeza puntiaguda e boca pequena. Ten este nome porque a especie ten o costume de seguir tiburóns, outros peixes grandes, barcos e mesmo obxectos flotantes. Vive en augas cálidas e profundas de todo o mundo. Ao acompañar tiburóns e outros carnívoros, aproveitan os seus restos, mesmo sobre a pel deses peixes grandes, entablando unha relación simbiótica, sendo observado comer restos de dentro da boca de quenllas.

A autoridade científica sobre a especie é Linnaeus, foi descrita no ano 1758.

Costa atlántica da Península Ibérica
------------------------------------

Encóntrase presente en practicamente todo o océano Atlántico, incluída a costa de Galiza e Portugal, onde é unha especie nativa.

Os seus nomes comúns son **peixe** **piloto**, **piollo, piloto** ou **romeiro**.

Notas
-----

1. ↑  "Hoxe pescamos o peixe piloto (en castelán)". *Artes de pesca*. Consultado o 14-1-2022.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Peixe piloto*** |

|  |  |
| --- | --- |
|  | Wikispecies posúe unha páxina sobre:  ***Peixe piloto*** |

### Bibliografía

* *Naucrates ductor - Froese, R. e D. Pauly.* *editores. 2014.* *FishBase.* *Publicación electrónica World Wide Web. www.fishbase.org, (11/2014)*

### Ligazóns externas

* *Naucrates ductor* - Biodiversity Heritage Library - Bibliografia
* *Naucrates ductor* - NCBI Taxonomy Database
* *Naucrates ductor* - Global Biodiversity Information Facility
* *Naucrates ductor* - Encyclopedia of Life

|  |  |
| --- | --- |
| Control de autoridades | 
* Wd: Q223289
* BRE: 2149110
* EBID: ID
* GEC: 0150061
* MAG: 2778383000

 |

|  |  |
| --- | --- |
| Identificadores taxonómicos | 
* ADW: Naucrates\_ductor
* BioLib: 126971
* DORIS: 2893
* Dyntaxa: 206078
* EOL: 994843
* EUNIS: 124162
* FishBase: 998
* GBIF: 2391379
* iNaturalist: 118710
* IRMNG: 10149293
* ITIS: 168742
* IUCN: 190452
* NBN: NBNSYS0000184509
* NCBI: 875791
* Plazi: ID
* TAXREF: 69481
* WoRMS: 126811

 |
O **Parque Nacional Port-Cros** atópase na costa sur de Francia.

Datos de interese
-----------------

O Parque Nacional creouse no 1963 e corresponde a un parque marítimo, xa que protexe as illas de Port-Cros e Bagaud, e mailo illote de La Gabinière.
A zona protexida abrangue 2.475 hectáreas.

Flora e Fauna
-------------

A vexetación é a habitual nos ambientes mediterráneos: piñeiros, aciñeiras, érbedos e a uz branca, son as especies predominantes. Salientar a presenza da posidonia nos fondos mariños. Tamén é salientábel a existencia de corais, gorgonias, espirógrafos e unha gran variedade de peixes.
Existen zonas específicas de protección, coma o *Massif des Maures*, para a tartaruga mediterránea (*testudo hermanni*).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional Port-Cros Modificar a ligazón no Wikidata*** |

### Ligazóns externas

* Web do parque Arquivado 14 de marzo de 2016 en Wayback Machine. *(en francés)*.

|  |  |
| --- | --- |
| Control de autoridades | 
* Wd: Q388279
* WorldCat
* VIAF: 132056915
* BNF: 118652658
* CDDA: 663
* EUFP: 911579132
* FAST: 1243764
* GeoNames: 2986028
* GND: 511412-3
* ISNI: 0000 0001 1955 9283
* LCCN: sh85097954
* NLA: 35183092
* OSM: 9720522
* SUDOC: 026397625
* TGN: 1101796
* WDPA: 663

 |
Mapa.
O **Parque nacional Muddus** atópase no norte de Suecia, na rexión de Norrbotterns Län.

Características
---------------

O hábitat predominante é a Taiga boreal. Existen zonas de bosque antigo moi ben conservadas. Nelas habitan importantes poboacións
de alce e de pita do monte. O parque foi creado en 1942 e protexe unha superficie de 49.300 hectáreas.

Vexetación e fauna
------------------

Ademais das especies arbóreas típicas deste ambiente coma o bidueiro pubescente (subespecie *tortuosa*) e o piñeiro rubio, tamén atopamos o álamo tremo e o salgueiro cinsento. O estrato arbustivo tamén
é importante, con diversas especies de liques e fentos. Ademais do alce, tamén se atopa o lince común e o oso pardo.Importante presenza de aves de presa, coma a avelaiona dos Urais, a curuxa gabián e o moucho de Tengmalm. Ademais o cisne bravo tamén cría no parque.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional Muddus Modificar a ligazón no Wikidata*** |

### Ligazóns externas

* Web oficial do parque *(en inglés)*.

|  |  |
| --- | --- |
| Control de autoridades | 
* Wd: Q580404
* WorldCat
* VIAF: 315530791
* GEC: 0483587
* SELIBR: 161599
* TGN: 1101733
* WDPA: 907

 |
O **parque nacional da serra de Guadarrama** atópase nas provincias de Madrid e Segovia.

Orixe
-----

O parque estableceuse para garantir a supervivencia de especies en perigo de extinción, ou ben de gran valor ambiental. Entre as primeiras nomear a cegoña negra ou a aguia imperial ibérica. Entre as segundas citar o bufo real, o corzo e diversas especies de aguias. De feito estímase que o 45% da fauna do territorio español e o 18% da europea, pódese atopar nestas montañas.
Diferéncianse tres zonas: o parque con 34.084 hectáreas, onde non se permite ningún tipo de construción. O preparque onde a construción é controlada, e a zona de transición, onde a construción é permitida.
Tamén se permiten as actividades humanas tradicionais, coma a gandería. Por outro lado establecéronse controis sobre as pistas de esquío de Navacerrada e Cotos.

Véxase tamén
------------

### Ligazóns externas

* Web do parque *(en* *castelán)*

| * v
* c
* e
Parques nacionais de España |
| --- |
| 
* Aigüestortes i Estany de Sant Maurici
* Arquipélago de Cabrera
* Cabañeros
* Caldera de Taburiente
* Doñana
* Garajonay
* Illas Atlánticas de Galicia
* Monfragüe
* Ordesa e Monte Perdido
* Picos de Europa
* Serra de Guadarrama
* Serra Nevada
* Tablas de Daimiel
* Teide
* Timanfaya

 |

|  |  |
| --- | --- |
| Control de autoridades | 
* Wd: Q1324805
* BNE: XX5319808
* CDDA: 555546231
* OSM: 3121944
* WDPA: 555546231

 |
Néboa densa nas Tablas de Daimiel
O **Parque Nacional das Tablas de Daimiel** é un parque nacional español que protexe a zona húmida homónima, as **Tablas de Daimiel**. O parque nacional atópase situado nos termos de Daimiel e Villarrubia de los Ojos, na provincia de Cidade Real, na comunidade autónoma de Castela-A Mancha. É ademais zona de especial protección para as aves (ZEPA) e parte da Reserva da Biosfera A Mancha Húmida.

As Tablas son un dos últimos representantes dun ecosistema denominado *táboas fluviais* que se forman ao desbordarse os ríos nos seus tramos medios, favorecidos por fenómenos de semiendorreísmo e a escaseza de pendentes. A zona húmida fórmase na confluencia do río Guadiana e o seu afluente Gigüela e é un dos ecosistemas acuáticos máis importantes da Península Ibérica pola variedade e calidade da fauna e flora que habitan nela, así como por aquelas aves que a empregan nos pasos migratorios.

Con todo, a supervivencia do parque periga debido á sobreexplotación dos acuíferos que provoca que sen achegue artificial de auga, a reserva sufra duras secas. Debido a esta degradación, o 22 de outubro de 2009 a Comisión Europea abre un expediente a España, mentres que a UNESCO xa expresara con anterioridade a posibilidade de retirar a figura de reserva da biosfera.

Notas
-----

1. ↑  Bruselas expedienta a España pola extrema degradación de Daimiel, *El País*. 22/10/2009

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional das Tablas de Daimiel*** |

* Rede de Parques Nacionais. Parque Nacional das Tablas de Daimiel. *(en castelán)*

| * v
* c
* e
Parques nacionais de España |
| --- |
| 
* Aigüestortes i Estany de Sant Maurici
* Arquipélago de Cabrera
* Cabañeros
* Caldera de Taburiente
* Doñana
* Garajonay
* Illas Atlánticas de Galicia
* Monfragüe
* Ordesa e Monte Perdido
* Picos de Europa
* Serra de Guadarrama
* Serra Nevada
* Tablas de Daimiel
* Teide
* Timanfaya

 |

|  |  |
| --- | --- |
| Control de autoridades | 
* Wd: Q1520216
* WorldCat
* VIAF: 4520154387420730970005
* CDDA: 4750
* EBID: ID
* GEC: 0266980
* GeoNames: 2515224
* GND: 4621521-9
* LCCN: sh95003896
* OSM: 10036262
* WDPA: 4750

 |
**Paul d'Amour**, nado en Spokane (Estado de Washington) o 12 de maio de 1967, foi o baixista orixinal da banda de rock Tool. O seu son carácterízase polo ton agresivo que desenvolveu co seu baixo Rickenbacker 4001CS, que pode escoitarse claramente no álbum *Undertow*.

Traxectoria
-----------

Orixinalmente tocaba a guitarra e foi invitado a Tool polo guitarrista Adam Jones. Ao igual que Adam, Paul estaba nos Ánxeles porque desexaba traballar no mundo do cine. Cando foi invitado a entrar na banda xa había tempo que non tocaba, e estaba pensando en deixar a música. Paul estaba a miúdo de mal humor, polo cal a música de Tool encaixou perfectamente con el.

En 1995, Paul deixou amigablemente Tool, xa que desexaba facer algo máis experimental. Despois da súa saída formou a banda de pop psicodélico Lusk con Brad Laner, Chris Pitman (agora en Guns N' Roses) e o ex-membro de Failure Greg Edwards (agora en Autolux). En 1997 editaron o seu único traballo ata a data, titulado *Free Mars*.

Pouco despois da súa saída de Tool, Paul tamén tocou a guitarra nun proxecto chamado Replicants, unha banda de versións que contaba con Ken Andrews e Greg Edwards de Failure, e tamén con Chris Pitman. Eles editaron un disco autotitulado en 1995, onde Maynard James Keenan fixo unha colaboración.

A principios do ano 2005 D'Amour estivo compoñendo e actuando co nome de Feersum Ennjin. Este está inspirado na novela de ficción científica *Feersum Endjinn* de Iain Banks, autor tamén da novela *The Wasp Factory* na que se inspirou Lusk. Co proxecto editou un EP auto-titulado a través do selo Silent Uproar Records.

Notas
-----

1. 1 2

Véxase tamén
------------

### Ligazóns externas

* Páxina oficial *(en inglés)*
* MySpace de Paul D'Amour

| * v
* c
* e
Tool |
| --- |
| 
* **Maynard James Keenan**
* **Adam Jones**
* **Justin Chancellor**
* **Danny Carey**

* Paul D'Amour

 |
| Álbums de estudio | 
* *Undertow* (1993)
* *Ænima* (1996)
* *Lateralus* (2001)
* *10,000 Days* (2006)
* *Fear Inoculum* (2019)

 |
| EPs | 
* *72826*
* *Opiate*

 |
| Box sets | 
* *Salival*

 |
| Sinxelos | 
* "Hush"
* "Prison Sex"
* "Sober"
* "Stinkfist"
* "H."
* "Ænema"
* "Forty Six & 2"
* "Schism"
* "Parabola"
* "Lateralus"
* "Vicarious"
* "The Pot"
* "Jambi"
* "Fear Inoculum"
* "Pneuma"

 |
| Bandas relacionadas | 
* Puscifer
* A Perfect Circle
* VOLTO!
* Tapeworm
* Green Jellÿ
* Pigmy Love Circus
* Peach
* ZAUM

 |

|  |  |
| --- | --- |
| Control de autoridades | 
* Wd: Q1339509
* WorldCat
* VIAF: 507149294102380520811
* BNF: 16018083n
* Discogs: 251569
* Europeana: ID
* IMDb: nm1035256
* ISNI: 0000 0000 6012 0662
* LCCN: no2011192078
* MusicBrainz: ID
* Songkick: 5154863

 |
***PewDiePie: Legend of the Brofist*** é un videoxogo de acción e plataformas desenvolvido e publicado polo estudio independente canadense Outerminds Inc. en colaboración con PewDiePie. O xogo foi lanzado para iOS e Android o 24 de setembro de 2015 e converteuse no xogo de pago con maior recadación nas App Store dos Estados Unidos tan só dúas horas despois do seu lanzamento. As versión para Microsoft Windows e OS X foron lanzadas o 10 de decembro de 2015, co modo cooperativo adicional.

PewDiePie tivo aspiracións de lanzar o seu propio videoxogo dende había moito tempo, e en decembro de 2014, revelou ós seus seguidores que estaba a colaborar con Outerminds Inc. para crear un videoxogo baseado en el. Estivo moi involucrado no desenvolvemento do xogo para asegurarse que de que sería ó máis semellante a como o querían os seus seguidores.

O xogo inclúe referencias a vídeos seus e elementos da cultura popular, ademais das voces de CinammonToastKen, Markiplier, Cryaotic (Cry), JackSepticEye e CutiePieMarzia.

Notas
-----

1. ↑  Think Gaming (ed.). "Top Grossing iPhone Games (Sep 24, 2015)". Arquivado dende o orixinal o 08 de abril de 2019. Consultado o 12 de setembro de 2016.
2. ↑  Tubefilter (ed.). "PewDiePie’s Video Game Soars To #1 On The App Store Charts".
3. ↑  YouTube (ed.). "Let's Make A Game!".

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q21039907
* GiantBomb: 3030-50981
* HowLongToBeat: 33002
* IGDB: pewdiepie-legend-of-the-brofist
* MobyGames: pewdiepie-legend-of-the-brofist
* PCGW: PewDiePie:\_Legend\_of\_the\_Brofist
* Steam: 390520
* VGG: 190380

 |
Representación de Peire Vidal (o seu nome está escrito enriba) nun cancioneiro do século XIII; Biblioteca nacional de Francia ms. 12473 fol. 27; cancioneiro K.
**Peire Vidal**, nado a finais do século XII e finado a comezos do XII, foi un trobador occitano. Fillo dun peleteiro, foi protexido do conde Raimundo V de Tolosa e máis tarde de Barral de Marsella e tamén de Afonso II de Aragón. Viaxou por Palestina, Italia, Europa central e Malta. Foi conselleiro dos grandes personaxes do seu tempo porque posuída unha personalidade poética inconfundíbel e orixinal, chea de enseño e de augudeza. Presumía de ser o mellor dos cabaleiros e o máis namorado, mais na súa poesía tamén amosaba nostalxia pola ausencia do seu país. Considérase un dos máximos representantes do *trobar leu*.

É citado por Uc de Lescura no sirventés *De mots ricos no tem Peire Vidal* en que, xustamente no verso inicial, caracteriza a poesía de Peire Vidal polos *mots rics* 'palabras orgullosas, altivas'.

Obra
----

Consérvase 50 poemas seus, doce dos cales con música.

Bibliografía
------------

* Riquer, Martí (1983). *Los trovadores. Historia, literatura y textos* (en castelán). Ariel.
* Favati, Guido (1961). *Le biografie trovadoriche, testi provenzali dei secc. XIII e XIV* (en italiano). Palmaverde.
* Riquer, Martí (1995). *Vidas y retratos de trovadores* (en castelán). Círculo de Lectores.

Ligazóns externas
-----------------

* Obras completas de Peire Vidal.

|  |  |
| --- | --- |
|  | Wikimedia Commons ten máis contidos multimedia na categoría:  ***Peire Vidal***  |

|  |  |
| --- | --- |
| Control de autoridades | 
* Wd: Q5269
* WorldCat
* VIAF: 100909946
* AllMusic: mn0001758782
* ARLIMA: 1819
* Auñamendi: 149150
* BIBSYS: 6085679
* BNF: 12293680h
* CERL: cnp00400375
* DBE: peire-vidal
* DeutscheBio: 11879017X
* Discogs: 844176
* Europeana: ID
* FAST: 1840679
* GEC: 0070414
* GND: 11879017X
* ISNI: 0000 0000 8170 0797
* LCCN: n82047844
* MusicBrainz: ID
* NKC: jx20071109018
* NTA: 06801614X
* SELIBR: 327446
* SNAC: w6pb0hpn
* SUDOC: 03178609X

 |
Coordenadas: 28°45′14″N 17°53′05″O﻿ / ﻿28.75389, -17.88472

| Caldera de Taburiente |
| --- |
|  |
|
|
| Marco Legal |
| **Figura de Protección:** | Parque nacional |
|
| **Ano de constitución:** | 6 de outubro de 1954 |
| **Superficie:** | 4.690 ha |
| **Lexislación:** | Decreto 06-10-1954 |
|
| Datos de interese |
| **País:** | España España |
| **Provincias:** | Santa Cruz de Tenerife |
|
| **Concellos:** |  |
| **Ríos:** |  |
| **Picos** |  |
|
| **Direccións de interese:** |  |
| **Teléfonos:** |  |
|

O **Parque Nacional da Caldera de Taburiente** é un parque nacional de España, situado na illa de La Palma, nas Canarias. Como o resto do arquipélago é de natureza volcánica, pero distínguese pola gran cantidade de recursos hídricos que posúe, tanto subterráneos como superficiais.

Foi declarado Parque nacional o 6 de outubro de 1954, sendo a segunda área protexida das Canarias en recibir esta designación, tras o Parque Nacional do Teide en Tenerife e a cuarta de España. Ademais é, desde 2002, Reserva Mundial da Biosfera conxuntamente con toda a illa. Actualmente abarca unha superficie de 46,9 km², que xunto á Zona Periférica de Protección comprende 59,56 km².

Sitúase no centro da illa coincidindo coa formación xeolóxica da Caldera de Taburiente, de 7 km de eixo máximo, e que é considerada a marabilla natural máis emblemática da illa. A depresión que forma a Caldera atópase entre os 600 e os 900 metros sobre o nivel do mar, mentres que a crestería que forma o cerco rochoso que a rodea alcanza os 2.426 metros no punto máis alto, o chamado Roque de los Muchachos.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional da Caldera de Taburiente Modificar a ligazón no Wikidata*** |

* Web oficial do Parque Nacional do Ministerio de Medio Ambiente *(en castelán)*

| * v
* c
* e
Parques nacionais de España |
| --- |
| 
* Aigüestortes i Estany de Sant Maurici
* Arquipélago de Cabrera
* Cabañeros
* Caldera de Taburiente
* Doñana
* Garajonay
* Illas Atlánticas de Galicia
* Monfragüe
* Ordesa e Monte Perdido
* Picos de Europa
* Serra de Guadarrama
* Serra Nevada
* Tablas de Daimiel
* Teide
* Timanfaya

 |

|  |  |
| --- | --- |
| Control de autoridades | 
* Wd: Q23988114
* WorldCat
* VIAF: 139884072
* CDDA: 348789
* GEC: 0264430
* GND: 4464661-6
* OSM: 10036386
* WDPA: 348789

 |
***Portrait of an American Family*** é o álbum de estrea da banda estadounidense de metal industrial Marilyn Manson, publicado o 19 de xullo de 1994 a través dos selos Nothing Records e Interscope Records. Foi producido polo líder do grupo e por Trent Reznor de Nine Inch Nails. Inicialmente foi coñecido como *The Manson Family Album* (un referencia directa á bandado asasino en serie Charles Manson) pero foi retitulado antes de editarse.

É o único álbum de estudio de Marilyn Manson no que toca o baixista Gidget Gein. Gein foi despedido despois da produción debido á súa adicción á heroína e Twiggy Ramirez, encargado de equipo do grupo e amigo de Gein e Manson, sería colocado temporalmente como substituto mentres Gein se recuperaba. Finalmente faríase co lugar de Gein e durante un breve período de tempo adoptaría a súa imaxe. Contrariamente á crenza popular, Ramirez non tocou o baixo no traballo. Aínda que Sara Lee Lucas foi a batería do álbum, o teclista ao vivo de Nine Inch Nails Charlie Clouser usou unha caixa de ritmos para substituír o trabalo que realizou Lucas. Daisy Berkowitz axudou a compoñer a música para todas as cancións agás "Prelude (The Family Trip)" e "Sweet Tooth."

Listaxe de cancións
-------------------

Todas as letras escritas por Manson (agás o tema 1, "Prelude (The Family Trip)", collido de *Willy Wonka e a fábrica de chocolate*; o tema 12, "My Monkey" que contén letras escritas por Charles Manson; e o tema 14, composto por Gary Numan). 

| N.º | Título | Música | Duración |
| --- | --- | --- | --- |
| 1. | "Prelude (The Family Trip)"   | Manson, Gacy | 1:22 |
| 2. | "Cake and Sodomy"   | Berkowitz | 3:53 |
| 3. | "Lunchbox"   | Berkowitz, Gein | 4:34 |
| 4. | "Organ Grinder"   | Gein, Berkowitz | 4:22 |
| 5. | "Cyclops"   | Berkowitz, Gein, Gacy | 3:32 |
| 6. | "Dope Hat"   | Manson, Berkowitz, Gacy | 4:20 |
| 7. | "Get Your Gunn"   | Berkowitz, Gein | 3:17 |
| 8. | "Wrapped in Plastic"   | Berkowitz | 5:35 |
| 9. | "Dogma"   | Berkowitz | 3:26 |
| 10. | "Sweet Tooth"   | Gacy, Gein | 5:03 |
| 11. | "Snake Eyes and Sissies"   | Gacy, Berkowitz, Gein | 4:07 |
| 12. | "My Monkey"   | Berkowitz | 4:31 |
| 13. | "Misery Machine" (Actual song ends at 5:03) | Gein, Berkowitz, Gacy | 13:09 |

| Cancións extra na Arxentina |
| --- |
| N.º | Título | Música | Duración |
| 14. | "Down in the Park" (versión de Gary Numan) | Numan | 5:00 |
| 15. | "Brown Bag" ("Lunchbox" remesturado por Charlie Clouser) | Berkowitz, Gein | 6:19 |

|  |  |
| --- | --- |
| Control de autoridades | 
* Wd: Q1622440
* AllMusic: mw0000115824
* Discogs: 17936
* MusicBrainz: ID

 |
Vista do edificio 'Torre dos Moreno', emblemático de Ribadeo, (tomada dende o Parque da Praza de España o 7 de febreiro de 2005), fachada SO
Os irmáns **Pedro María** e **Juan María Moreno Ulloa** foron dous indianos nados no barrio dos Garitos de Ribadeo, que retornaron cartos para construír a chamada Torre dos Moreno, rematada en 1911, edificio emblemático de Ribadeo.

Traxectoria
-----------

Naceron no barrio de Garitos, Pedro o 7 de xuño de 1840 e Juan o 5 de marzo de 1845. Bautizounos en Ove o sacerdote Bernardo Miranda Trelles, respectivamente o 9 de xuño de 1840 e o 7 de marzo de 1845. Faleceron na Arxentina en 1921 e 1928.

Juan Moreno achegou 150 000 pesetas para a construción do instituto de Ribadeo, e doaron terreos para o cemiterio municipal, fixeron construír a capela do mesmo, doaron o cerramento do cemiterio e construíron o camiño ata o mesmo.

Foron nomeados fillos predilectos de Ribadeo. Tras diversas xestións, o 10 de febreiro do 2005 chegaron a Ribadeo as cinzas dos irmáns Moreno, procedentes da Arxentina. Recibiunas unha delegación oficial do concello, acompañados por Gilberto Suárez Méndez, representante da asociación veciñal O Tesón, impulsora da repatriación.

Placa de homenaxe a Juan Moreno na biblioteca pública 'El Viejo Pancho' de RibadeoPlaca de homenaxe a Juan Moreno na biblioteca pública 'El Viejo Pancho' de Ribadeo

Notas
-----

1. 1 2  "El alcalde confía en celebrar los actos a principios de año". *La Voz de Galicia* (en castelán). 2004-11-10. Consultado o 2019-03-04.
2. ↑  "Emigración ayudará a repatriar a Ribadeo los restos de Los Moreno". *La Voz de Galicia* (en castelán). 2004-09-30. Consultado o 2019-03-04.
3. ↑  "Ribadeo consuma la repatriación de los restos de los hermanos Moreno". *La Voz de Galicia* (en castelán). 2005-02-09. Consultado o 2019-03-04.

Véxase tamén
------------

Tumba dos irmáns Moreno no cemiterio de RibadeoTumba dos irmáns Moreno no cemiterio de Ribadeo
### Outros artigos

* Ribadeo
* Torre dos Moreno

### Ligazóns externas

Testamento de Juan MorenoArquivado 13 de setembro de 2019 en Wayback Machine.
Moisés, considerado un profeta do cristianismo, xudaísmo e islam.
Un **profeta** é unha persoa que tivo un encontro coa divindade, que lle ordenou revelar á humanidade unha mensaxe, usualmente sobre aquilo que ha de chegar nun tempo futuro. Os oráculos grecolatinos eran proféticos pero a figura emprégase decote no sentido das relixións de libro (cristianismo, xudaísmo e islam). A miúdo os profetas fundan ou cambian o xeito de entender a relixión, pola relevancia da súa mensaxe. Estritamente falando, un profeta é alguén que sostén haber ter unha experiencia persoal con Deus, recibindo del a misión de comunicar as súas revelacións e, como consecuencia diso, fala no seu nome aos seres humanos. Posúe o profeta calidades de intercesor polo pobo ante Deus e á súa vez é mensaxeiro da súa palabra. O seu carisma de interpretar a historia desde a perspectiva de Deus recibe o nome de don de profecía.

|  |  |
| --- | --- |
|  | Wikimedia Commons ten máis contidos multimedia na categoría:  ***Profeta Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q42857
* AAT: 300188709
* BNCF: 29017
* BNF: 11934619h
* BRE: 3180835
* GEC: 0134760
* GND: 4047487-2
* JSTOR: prophets
* LCCN: sh85107528
* NKC: ph162848

 |
**Pedro Benito José Sánchez Varela Ulloa Noguerol**, nado en Vilareda (Palas de Rei) o 9 de xaneiro de 1737 e finado en Aranjuez o 10 de xuño de 1797, foi un político galego.

Traxectoria
-----------

Fillo de Pedro Antonio Joseph Ventura Sánchez Varela Ulloa, comisario de provincia de Mariña en Pontevedra, e Teresa Noguerol Varela. Foi subdelegado da Xunta Xeral do Comercio e Moeda de Pontevedra. En 1795 era conselleiro de Estado, sendo ministro gobernador do Consello de Indias. O rei Carlos IV nomeouno, logo de desempeñar o cargo de secretario de Mariña durante os anos de 1795 e 1796, secretario de Estado e do despacho universal de Facenda o 28 de outubro de 1796. Permaneceu no posto ata o momento do seu pasamento, acontecido o 10 de xuño de 1797. Foi membro da Real Academia da Historia dende 1782, acadando o cargo de Tesoureiro; cabaleiro da Real e distinguida Orde de Carlos III; do Consello da Súa Maxestade; e membro da Real Sociedade Económica de Amigos do País de Santiago.

Vida persoal
------------

Casou en Madrid coa súa sobriña María Escolástica Flórez Varela, filla da súa irmá Vicenta.

Notas
-----

Véxase tamén
------------

### Bibliografía

* Perona Tomás, Dionisio A. (2018). "Pedro Sánchez Varela y Ulloa". *Diccionario Biográfico Español*. Real Academia da Historia.

|  |  |
| --- | --- |
| Control de autoridades | 
* Wd: Q6070628
* DBE: pedro-sanchez-varela-y-ulloa

 |
**José Datrino**, máis coñecido como **profeta Gentileza**, nado en Cafelândia (São Paulo) o 11 de abril de 1917 e finado en Mirandópolis o 29 de maio de 1996, foi un predicador brasileiro, que acadou sona a partir de 1980 por facer inscricións peculiares baixo un viaduto en Río de Xaneiro, onde andaba cunha túnica branca e longa barba. "Gentileza gera gentileza" era a súa frase máis coñecida.

Crenzas
-------

Gentileza denunciaba o mundo, rexido "polo capeta capital que vende todo e destrúe todo". Vía no circo destruído unha metáfora do circomundo que tamén será destruído. Mais anunciaba a "xentileza que é o remedio para todos os males". Deus é "Xentileza porque é Beleza, Perfección, Bondade, Riqueza, a Natureza, o noso Pai Creador". Un refrán sempre volvía, especialmente nas 56 pilastras con inscricións na entrada da autovía Novo Rio no Caju: "Xentileza xera xentileza, amor". Convidaba a todos a seren xentís e agradecidos. Anunciaba un antídoto á brutalidade do noso sistema de relacións e, baixo a linguaxe popular e relixiosa, un novo paradigma civilizatório urxente en toda a humanidade.

Notas
-----

1. ↑  Eliane Brum, "Gentileza Gera Gentileza", artigo na *Revista Época* de 5 de outubro de 2009.

Véxase tamén
------------

### Ligazóns externas

* Artigo publicado na SciELO
* Rio com Gentileza
* *El Profeta Gentileza* *(en castelán)*.

|  |  |
| --- | --- |
| Control de autoridades | 
* Wd: Q65301
* WorldCat
* VIAF: 58739294
* FAST: 471076
* GND: 1018126376
* ISNI: 0000 0003 6835 6129
* LCCN: no2001092080
* OL: OL7019599A

 |